《应天长 衬鹤柴席上送剑丞》
清代·朱祖谋

旋鸦乱叶，驱雁断云，凉秋半剪楼幕。敛避酒场閒局，风床病槃礴。

黄花社、催素约，认旧隐、阆风狂鹤。乱襟袖、一嗅寒香，懒问哀乐。

无益是悲歌，向老文园，同调渐寥邈。去去渡江词客，孤吟当狂药。

朝衣重知强著。恋梦里、探春双屩。赋归晚、驿路苍烟，须寄梅萼。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。